Document ID: 32001R2604

Kommissionens forordning (EF) nr. 2604/2001
af 28. december 2001
om sjette ændring af Rådets forordning (EF) nr. 467/2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan og om ophævelse af forordning (EF) nr. 337/2000
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 467/2001 af 6. marts 2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan og om ophævelse af forordning (EF) nr. 337/2000(1), senest ændret ved Kommissionens forordning (EF) nr. 2373/2001(2), særlig artikel 10, stk. 1, andet afsnit, og
ud fra følgende betragtninger
(1) I artikel 10 i forordning (EF) nr. 467/2001 bemyndiges Kommissionen til at ændre bilag I på grundlag af afgørelser truffet af De Forenede Nationers Sikkerhedsråd eller Taliban-Sanktionskomitéen.
(2) Bilag I til forordning (EF) nr. 467/2001 indeholder listen over personer og enheder, der er omfattet af indefrysningen af midler i henhold til nævnte forordning.
(3) Taliban-Sanktionskomitéen besluttede den 24. december 2001 at ændre listen over personer og enheder, hvis midler skal indefryses, og bilag I bør derfor ændres tilsvarende -
UDSTEDT FØLGENDE FORORDNING:
Artikel 1
I forordning (EF) nr. 467/2001 føjes følgende personer til bilag I:
1) Ummah Tamper E-Nag (Tun), Street 13, Wazir Akbar Khan, Kabul, Afghanistan, Pakistan.
2) Mahmood, Sultan Bashir-Ud-Din (A.K.A. Mahmood, Sultan Bashiruddin; A.K.A. Mehmood, Dr, Bashir Uddin; A.K.A. Mekmud, Sultan Baishiruddin), Street 13, Wazir Akbar Khan, Kabul, Aghanistan (alternativ fødselsdato 1937; alternativ fødselsdato 1938; alternativ fødselsdato 1939; alternativ fødselsdato 1940; alternativ fødselsdato 1941; alternativ fødselsdato 1942; alternativ fødselsdato 1943; alternativ fødselsdato 1944; alternativ fødselsdato 1945; nationalitet: pakistansk).
3) Majeed, abdul (A.K.A. Majeed Chaudhry Abdul; A.K.A. Majid, Abdul) fødselsdato 15. april 1939; alternativ fødselsdato 1938; nationalitet: pakistansk
4) Tufail, Mohammed (A.K.A. Tufail, S.M.; A.K.A. Tufail, Sheik Mohammed) (nationalitet: pakistansk).
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. december 2001.

Labels: 2
5
8
13
18